Sciant presentes et posteri quod ego Guido, comes Nivernis, et M., uxor mea, mandavimus litteris nostris, et rogavimus dominum Herveum de Ferteia, celerarium Sancti Stephani de Autissiodoro, quod quendam furnum qui de casamento nostro erat, quem mater prefati Hervei, pro Dei amore et remedio anime sue, dominabus de Crisenone donaverat et dimiserat, quam postea Herveus resumpsit, prefatis monialibus pro Dei amore et nostre precis intuitu, in pace dimitteret. Predictus itaque Herveus recognoscens se injuste furnum tenere, pro Dei amore, ad preces nostras furnum illum monialibus quitavit et dimisit, et eas inde investivit. Rogatu etiam Hervei, litteras meas dominabus fieri precepi, ut de cetero ratum et inconcussum hoc haberetur. Hujus rei testes sunt dominus Ansericus, Robertus, capellanus noster, Thomas clericus noster, Galterus prior tunc Crisenonis, et Johannes conversus Crisenonis. Actum Tornodori anno M°C°L°XX°V°.